armvectores/hy_wikipedia_2023 huggingface dataset:
Արտուտի երգը (բալլադ)

Արտուտի երգը, բալլադ, որը մշակել է հայ գրող Հովհաննես Թումանյանը։ Բալլադի սյուժեն վերցված է ժողովրդական բանահյուսությունից։


== Պատմություն ==
Թումանյանն ավանդությունը լսել է 1899 թ. ամռանը, Դսեղում, իր քեռի Սիմոնից, որի մասին նա նշել է իր ընտանիքի արխիվի համար 3 ծոցատատրում։
Գրության թվականը չի պահպանվել։
Բալլադի ինքնագիրը մեզ չի հասել։
Ե. Չարենցի անվան գրականության և արվեստի թանգարանի Թումանյանի համար 1360 ֆոնդում պահվում է Թիֆլիսի «Հասկեր» ամսագրի հեղինակի սեփական տարբերակները, որոնց վրա Թումանյանը շատ է աշխատել, բայց մշակումը չի ավարտել։
«Ժողովրդական ավանդություն» ենթավերնագրով առաջին անգամ տպագրվել է Թիֆլիսի «Հասկեր» ամսագրի 1908 թվականի 8-րդ համարի 273-275 էջերում, այնուհետև` 1909 թվականին, Թիֆլիսում տպագրվող Լուսաբեր դասագրքի III տարվա 112-114 էջերում, ապա` Երկերի ծողովածուի առաջին հատորի 322-324 էջերում։
Տարբեր տպագրություններում ենթարկվել է աննշան փոփոխությունների։


== Սյուժե ==
Բալլադը պատմում է մի արտույտի մասին, որը շատ լավ էր երգում մարգերում։ Թագավորը հրամայում է բռնել և բերել նրան իր դղյակ։ Արտույտին բերում են և դնում են ոսկե վանդակի մեջ, բայց նա սկսում է միայն տխուր երգեր երգել։ Թագավորը զայրանում է և հրամայում է բաց թողնել նրան մարգերի մեջ։ Դրանից հետո արտույտն այլևս երբեք նախկինի նման երգել չի կարողանում։


== Ծանոթագրություններ ==
Առլեն Շավերդյան

Առլեն Շավերդյան (մարտի 19, 1987(1987-03-19), Թեհրան, Իրան), հայ ռոք-երաժիշտ, դաշնակահար, «The Beautified Project» ռոք-խմբի անդամ։


== Կենսագրություն ==
Առլեն Շավերդյանը ծնվել է 1987 թվականի մարտի 19-ին, Իրանի Թեհրան քաղաքում։ Կիթառահար Արմեն Շավերդյանի եղբայրն է։ Սովորել է Նվարդ Գուլբենգյանի անվան տարրական դպրոցում, ուսումը շարունակել է «Գոհար» միջնակարգ դպրոցում, այնուհետև` Քուշեշ Դավթյանի անվան ավագ դպրոցում։ Առլեն Շավերդյանը դպրոցը ավարտել է 2004 թվականին, որից հետո տեղափոխվել է Երևան` ուսումը շարունակելու նպատակով։ 2004-2011 թվականներին սովորել է Երևանի ճարտարապետության և շինարարության պետական համալսարանի ճարտարապետական ֆակուլտետում։ 2011-2015 թվականներին աշխատել է «A3 Architects» ճարտարապետական ընկերությունում՝ որպես ճարտարապետ։ 2015 թվականից «Archicon» ճարտարապետական և շինարարական ընկերության հիմնադիր տնօրենն ու գլխավոր ճարտարապետն է։ 2006 թվականից միացել է «The Beautified Project» ռոք-խմբին` որպես դաշնակահար և բեք-վոկալիստ։ Խմբի շրջանակներում մասնակցել է մի շարք համերգների, ռոք-փառատոների Երևանում և արտերկրում, 2011 թվականին և 2013 թվականին արժանացել է Հայաստանի ազգային երաժշտական մրցանակաբաշխության «Տարվա լավագույն ռոք խումբ» մրցանակին։ Համերգներով հանդես է եկել Ավստրիայում, Ֆրանսիայում, Գերմանիայում, Վրաստանում, Լեհաստանում, Անգլիայում, որտեղ «BBC» ընկերությունը դոկումենտալ ֆիլմ է նկարահանել խմբի մասին։ 2011 թվականին խմբի հետ ներկայացել է «Կիլիկիա» երգով և հանդես եկել համերգով Լոնդոնում՝ նվիրված Հայոց Ցեղասպանությանը։ 2015 թվականին Երևանում և Ստամբուլում մասնակցել է Հայաստանում ԱՄՆ դեսպանատան կազմակերպած համերգին, որտեղ մի բեմում ելույթ են ունեցել հայ և թուրք երաժիշտները։


== Արտաքին հղումներ ==
The Beautified Project խմբի պաշտոնական կայք
Պանչա շիլա

Անվան այլ կիրառումների համար տե՛ս՝ Պանչա շիլա (այլ կիրառումներ)Պանչա շիլա, Ինդոնեզիայի պետության պաշտոնական գաղափարախոսությունը։ Բառը նշանակում է «հինգ սկզբունք», որոնք են ժողովրդավարությունը, մարդասիրությունը, արդարադատությունը, միաստվածությունը և միասնությունը։


== Արտաքին հղումներ ==
[1] Archived 2004-09-03 at the Wayback Machine.
Indonesia - Pancasila, at countrystudies
http://countrystudies.us/indonesia/24.htm Indonesia - The Pancasila, at countrystudies
Notes on Pancasila
[2] Archived 2006-07-09 at the Wayback Machine.


== Գրականություն ==
Գագիկ Հարությանունյան, Սուրեն Մարտիկյան, Արտակ Մովսիսյան,  Օքսֆորդի քաղաքագիտության և քաղաքականության բառարան (խմբ. Ալեքսանդր Աղաբեկյան, Հովհաննես Զաքարյան), Երևան, ««Գիտանք»», 2003 — 592, էջեր 592 — 592 էջ. — 500 հատ։
Շարիպովո (գյուղ, Կուշնարենկովսկի շրջան)

Անվան այլ կիրառումների համար տե՛ս՝ ՇարիպովոՇարիպովո (ռուս.՝ Шарипово, բաշկիրերեն՝ Шәрип), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 581 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեհտնա

Անվան այլ կիրառումների համար տե՛ս՝ Կեհտնա (այլ կիրառումներ)Կեհտնա (էստ․՝ Kehtna), գյուղական ավան Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղական ավանում բնակվում էր 1142 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Լինևկա (այլ կիրառումներ)

Լինևկա, կարող է վերաբերել՝

Լինևկա - գյուղ, Ուկրաինայի Չեռնիգովի մարզի Բորզնայի շրջանում
Լինևկա - գյուղ, Ուկրաինայի Վոլինի մարզի Ռոժիշչեի շրջանում
Սվոբոդնի (Կույբիշևի շրջան)

Անվան այլ կիրառումների համար տե՛ս՝ Սվոբոդնի (այլ կիրառումներ)Սվոբոդնի (ռուս.՝ Свободный), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կույբիշևի գյուղական համայնքի կազմի մեջ։
Սասունցի Դավիթ (տանկային շարասյուն)

Անվան այլ կիրառումների համար տե՛ս՝ Սասունցի Դավիթ (այլ կիրառումներ)Սասունցի Դավիթ, խորհրդային տանկային շարասյուն Հայրենական մեծ պատերազմում։ Ստեղծվել է 1944 թվականին, սփյուռքի հայերի և Էջմիածնի վանքի տրամադրած նյութական միջոցներով։ 1943 թվականի հունվարին Ամենայն Հայոց կաթողիկոսությունը «Սասունցի Դավիթ»-ի ֆոնդին հանձնեց 800 հազար ռուբլի արժողությամբ թանկարժեք «Սասունցի Դավիթ» շարասյունը նվերներ և զարդեր, 1000 անգլիական ֆունտ ստեռլինգ և 50 հազար ռուբլի սովետական դրամ։ Գևորգ Զ Չորեքչյանը հատուկ կոնդակով դիմեց սփյուռքի հայերին՝ կոչ անելով մասնակցել տանկային շարասյուն ստեղծելու նպատակով կազմակերպված հանգանակությանը (1943)։ Առաջադեմ կազմակերպությունների նախաձեռնությամբ 1943 թվականի մարտի 7-ին Նյու Յորքում տեղի ունեցավ հայկական գաղութի ներկայացուցիչների միտինգ, որտեղ ընտրվեց «Սասունցի Դավիթ»-ի ֆոնդի համար միջոցներ հանգանակող կոմիտե։ «Սասունցի Դավիթ»-ի ստեղծմանը մասնակցեցին նաև Հարավային Ամերիկայի, Իրանի, Կիպրոսի, Հորդանանի,Սիրիայի, Լիբանանի, Իրաքի, Եթովպիայի, Եգիպտոսի և այլ երկրների հայերը։ Հավաքված միջոցներով պատվիրվեց 21 տանկ (Տ-34)։ 1944 թվականի փետրվարին 119-րդ առանձին տանկային գնդին հանձնված այդ տանկերի աշտարակներին հայերենգլխատառերով գրվեց Սասունցի Դավիթ։ Ուկրաինական ռազմաճակատում մարտ-մայիս ամիսներին, գնդի կազմում, տանկային շարասյունը հարձակողական գործողություններ ծավալեց Պերվոմայսկի, այնուհետև Ցասսիի (Ռումինիա) ուղղությամբ։ 1944 թվականի մայիսին տանկային գունդը համալրվեց «Սասունցի Դավիթ» երկրորդ տանկային շարասյունով (22 տանկ)։ Մերձբալթյան 1-ին ռազմաճակատի 6-րդ գվարդիական բանակի կազմում հունիս-օգոստոսին շարասյունը մասնակցեց Վիտեբսկի ու Պոլոցկի ազատագրմանը, Շյաուլյայի շրջանում հակառակորդի խոր էշելոնացված պաշտպանության ճեղքմանը, 5-րդ գվարդիական տանկային բանակի ստորաբաժանումների հարձակողական գործողություններին։ 1944 թվականի հուլիսի 23-ի հրամանագրով «Սասունցի Դավիթ» պարգևատրվեց Կարմիր դրոշի շքանշանով։ Այնուհետև շարասյունը գնդի հետ տեղափոխվեց Պանևեժիսի շրջանը և մինչև օգոստոս կռվեց ռազմաճակատի հրամանատար, բանակի գեներալ Հ․ Ք․ Բաղրամյանի ենթակայության ներքո։ 1945 թվականին գունդը, որի կազմում էր «Սասունցի Դավիթ» շարասյունը, արժանացավ գվարդիականի կոչման և ստացավ 135-րդ կարմրադրոշ առանձին տանկային գունդ անվանումը։
«Սասունցի Դավիթ»-ի անձնակազմերում կային նաև հայեր, որոնցից Սարգիս Նահապետյանը
պարգևատրվեց Կարմիր աստղի շքանշանով, իսկ Միխայիլ Ստեփանյանը՝ Խիզախության համար մեդալով։
Կարկառ (գետ)

Անվան այլ կիրառումների համար տե՛ս՝ Կարկառ (այլ կիրառումներ)Կարկառ, գետ Արցախում, Կուրի աջ վտակը։ Սկիզբ է առնում Արցախի լեռնաշղթայի արևելյան լանջերից՝ 2080 մ բարձրությունից, գետաբերանի բարձրությունը ծովի մակարդակից՝ 13 մ, հաճախ Կուր չի հասնում։ Երկարությունը 109 կմ է, ջրհավաք ավազանը՝ 1490 կմ2։ Սնումը հիմնականում անձրևային (44%) և ստորերկրյա (34%) է, վարարումը՝ մարտ-հունիսին, որի ընթացքում ձևավորվում է տարեկան հոսքի 57%-ը։
Տարեկան միջին ծախսը 3, 62 մ3/վ է, հոսքը՝ 137, 1 միլիոն մ3 (Ասկերան քաղաք)։
Խոշոր վտակներն են Մեղրագետը և Բագարան։ Ջրերն օգտագործվում են ոռոգման նպատակով։
Ստրոնա

Ստրոնա  (իտալերեն՝ Strona), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 1174 մարդ (2008)։ Բնակչության խտությունը՝ 391 մարդ/կմ²։ Տարածքը կազմում է 3 կմ²։ Փոստային ինդեքս՝ 13066։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոս։ 015/742212 — Fax 015742532
Էլեկտրոնային փոստ։ comunestrona@gmail.com


== Արտաքին հղումներ ==
Վիճակագրության ազգային ինստիտաուտ
Վիճակագրության ազգային ինստիտաուտ Archived 2009-12-07 at the Wayback Machine.
Գումնիշչե (գյուղ, Գորոխովի շրջան)

Գումնիշչե (ուկրաիներեն՝ Гумнище), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1649 թվականին։
2001 թվականի տվյալներով Գումնիշչե գյուղում բնակվում էր 331 մարդ։ Բնակավայրը զբաղեցնում է 6,11 կմ² տարածք։ Բնակչության խտությունը կազմում էր 54,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիրավեպ քարի հետ

«Սիրավեպ քարի հետ» (անգլ.՝ Romancing the Stone), ռեժիսոր Ռոբերտ Զեմեկիսի ֆիլմերից, որի գլխավոր դերերը մարմնավորում են Մայքլ Դուգլասը, Քեթլին Թըրները, Դենի Դե Վիտոն, Զակ Նորմանը, Ալֆոնսո Արաուն, Մանուել Օխեդան, Հոլանդ Թեյլորը, Մերի Էլեն Տրեյնորը, Իվ Սմիթը, Ջո Նեսնոուն։


== Սյուժե ==
Ջոան Ուայլդերը ժողովրդականություն վայելող կանացի վեպերի հեղինակ է։ Մի օր նա իր փոստային արկղում Կոլումբիայի իր քրոջ կողմից ուղարկված մի փաթեթ է գտնում։ Հեռախոսային զանգը հաստատում է ամենավատ կանխագուշակությունները՝ քրոջն առևանգել են, և առևանգողները նրա փոխարեն պահանջում են փաթեթը։ Ամեն ինչի մասին մոռանալով Ջոանը նետվում է քրոջն օգնության, բայց վայրէջքից մի ժամ հետո արդեն իսկ մոլորվում է։ Նրան փորձում են սպանել, բայց ամերիկացի վարձկան Ջեք Կոլտոնը կարողանում է աղջկան փրկել ավազակների ճանկերից։ Նրանց երկուսին ջունգլիներում սպասվում է էքստրեմալ արկածներ, գանձերի որոնում և, իհարկե, ռոմանտիկ սիրային պատմություն։


== Ծանոթագրություններ ==


== Արտաքին հղումներ ==
Սիրավեպ քարի հետ(անգլ.) ֆիլմը Internet Movie Database կայքում
«Սիրավեպ քարի հետ»(ռուս.) ֆիլմը ԿինոՊոիսկ կայքում։
Արհամարհանք (վեպ)

Արհամարհանք (իտալերեն՝ Il disprezzo), իտալացի գրող Ալբերտո Մորավիայի վեպը, որը հրատարակվել է 1954 թվականին։ Վեպի հիման վրա ֆրանսիացի ռեժիսոր Ժան Լյուկ Գոդարը նկարահանել է համանուն ֆիլմը, որը ցուցադրվել է 1963 թվականին։ 1999 թվականին ֆրանսիական «Լը Մոնդ» օրաթերթի հարցման մեջ վեպը զբաղեցրել է 48-րդ տեղը և ընդգրկվել 20-րդ դարի լավագույն 100 գրքերի ցանկում։


== Սյուժե ==
Երիտասարդ կինոսցենարիստ Ռիկարդո Մոլտենին, որն իրեն համարում էր ինտելեկտուալ գրող, զբաղվում է մի գործով, որն արհամարհում է։ Նա գրում է սենտիմենտալ և թեթևամիտ սցենարներով կատակերգություններ՝ հոգում երազելով վերադառնալ թատրոնի համար լուրջ աշխատանքի։ Նա ամեն ինչ անում է` պահելու  կնոջը՝ Էմիլիային, վճարելու նոր բնակարանի, մեքենայի, սպասուհուհու համար, որը պատրաստում և մաքրություն է անում նրանց համար, և քարտուղարուհու, որը գալիս է՝ իր սցենարները տպելու։ Նա խորապես համոզված է, որ եթե նույնիսկ աշխատանքն իրեն չի գոհացնում, այդ ամենն արդարացված է. նա ունի սիրելի և իրեն սիրող կին։ Ռիկարդոն լավ կրթություն է ստացել, կարողանում է դատողություններ անել Դանթե Ալիգիերիի աշխատանքի մասին. նրա կինը ծնվել է աղքատ ընտանիքում, չի ստացել լավ կրթություն և ստիպված էր աշխատել որպես մեքենագրուհի։
Բայց որոշ ժամանակ անց նրանց սերը մարում է. երկու թվացյալ աննշան դրվագներն արհեստականորեն փլուզում են նրանց միասնությունը։ Նախ Էմիլիան դառնում է Ռիկարդոյի և քարտուղարուհու համբույրի ականատեսը, սակայն նա անտեսում է իր պնդումները՝ նշելով, որ այդ համբույրը իմաստ չունի։ Հաջորդ իրադրությունը տեղի է ունենում պրոդյուսեր Բատտիստայի ամառանոցում, որտեղ գլխավոր հերոսը նրա համար ֆիլմի սցենար է գրում։ Երբ Ռիկարդոն և Էմիլիան ժամանում են, պրոդյուսերը նրանց հանդիպում է իր մեքենայում, և, քանի որ մեքենայում կար միայն մեկ տեղ, նա վերցնում է Էմիլիային՝ ամուսնուն առաջարկելով նրանց հետևից գալ տաքսիով։ Տաքսին ճանապարհին խափանվում է, և երիտասարդ կինը ստիպված է լինում երկար ժամանակ անցկացնել պրոդյուսերի հետ։ Նա կարծում է, որ այդ ամենի հեղինակն իր ամուսինն է, որպեսզի բարձրանա կարիերայի «սանդուղքով» և գումար վաստակի։ Երբ վերջապես Ռիկարդոն գալիս է ամառանոց, կինը հայտարարում է, որ արհամարհում է նրան և այսուհետև միայնակ կքնի։
Շուտով պրոդյուսերն ամուսնական զույգին հրավիրում է Կապրիում գտնվող իր պերճատուն, որտեղ Ռիկարդոն պետք է աշխատի «Ոդիսական» պոեմի հիման վրա նկարահանվող ֆիլմի սցենարի վրա։ Այնտեղ Բատտիստան շարունակում է հետապնդել Էմիլիային, և Ռիկարդոն պատահաբար ականատես է լինում նրա սիրատենչանքի տեսարաններից մեկին։ Ինքնասպանությանը մոտ տրամադրությամբ՝ նրա աչքին երևում է ծովի մոտ կանգնած Էմիլիան, որին նա նախկինում գիտեր, և այն Էմիլիան, որը վերադառնում է իր մոտ՝ ամեն ինչ նորից սկսելու։
Հանգստանալով և ուշքի գալով՝ Ռիկարդոն վերադառնում է պերճատուն և հայտնաբերում, որ Էմիլիան մահացել է Բատտիստայի մեքենայի վթարի հետևանքով։


== Քննադատություն ==


== Տես նաև ==
Դարի 100 գրքերն ըստ Լը Մոնդ օրաթերթի


== Ծանոթագրություններ ==


== Արտաքին հղումներ ==
Վեպի հայերեն էլեկտրոնային տարբերակը «Գրքամոլում»
Պուստին (գյուղ, Արզամասկի շրջան)

Անվան այլ կիրառումների համար տե՛ս՝ ՊուստինՊուստին (ռուս.՝ Пустынь), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։
Բնակչությունը 2009 թվականին գրանցված տվյալներով կազմում էր 594 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեյմս Էնջել

Ջեյմս Քրոֆորդ Էնջել (անգլ.՝ James Crawford Angel, օգոստոսի 1, 1899(1899-08-01), Սպրինգֆիլդ, Միսսուրի, ԱՄՆ - դեկտեմբերի 8, 1956(1956-12-08), Պանամա, Պանամա), ամերիկացի, ճանապարհորդ, օդաչու։


== Կենսագրություն ==
Ծնվել է 1899 թվականի օգոստոսի 1-ին,  Միսուրի նահանգի Սփրինգֆիլդ քաղաքում։ 15 տարեկանում փախչել է տնից և մեկնել Կանադա։  Այնտեղ նրան հաջողվում է աշխատանքի անցնել Թագավորական օդային ուժերում։ Կարճ ժամանակ անց նա  ինքնաթիռի ղեկին օդ բարձրացավ։
Հայտնի է, որ 1933-1937 թվականներին նրա կատարած թռիչքների շնորհիվ սկսեցին ուշադրություն դարձնել Վենեսուելայի  դժվարամատչելի տարածքում  գտնվող ջրվեժին, որը, պարզվում է, աշխարհի ամենաբարձր ջրվեժն է։ Այս ջրվեժը անվանվել է Անխել՝ (իսպանական բառ է, իսպ.՝ Angel «Անխել») ի պատիվ օդաչուի։ Էնջելը 1933 թվականի նոյեմբերի 16-ի թռիչքի ժամանակ պատահականորեն հայտնաբերեց ջրվեժը (նա զբաղվում էր լեռների տեսանելի մակերևույթին գտնվող հանքաքարերի որոնումով)։ Հետաքրքրված լինելով  ջրվեժով` Էնջելը փնտրեց ապացույցներ դրա մասին՝ գրված վենեսուելացի ճանապարհորդ և հետազոտող Ֆելիքս Կարդոնա Պուիգի կողմից։   1937 թվականի մարտին վերադարձավ Վենեսուելա և Կարդոնայի հետ կրկին թռավ ջրվեժի վրայով։ Վերջապես, 1937 թվականի հոկտեմբերի 9-ին Էնջելը փորձեց վայրէջք կատարել ջրվեժի բարձունքին, որի հետևանքով ինքնաթիռի անիվները խրվեցին ցեխի մեջ, և ինքնաթիռը վնասվեց (ինքնաթիռը բարձունքում մնաց մինչև 1970 թվականը, երբ վենեսուելական իշխանությունները ապամոնտաժեցին նրա մնացորդները և ուղղաթիռով տեղափոխեցին այն Կարակաս)։ Էնջեյլը, նրա կինը և երկու ուղեկիցները 11 օրվա ընթացքում հասան քաղաքակիրթ վայրեր։ Լրատվամիջոցները հետաքրքրվեցին այդ ճանապարհորդությամբ, և ջրվեժն անվանվեց օդաչուի անունով։
Ջեյմս Քրոֆորդ Էնջելը մահացել է Պանամայի մայրաքաղաքում՝ 1956 թվականի դեկտեմբերի 8-ին։ Համաձայն վկայության՝ նրա դիակը կիզել են, իսկ մոխիրը շաղ տվել նրա անվան ջրվեժի վրա։

		


== Ծանոթագրություններ ==


== Արտաքին հղումներ ==
Самый высокий водопад в мире Анхель


== Աղբյուրներ ==
Кравчук П. А. Рекорды природы. — Л.: Эрудит, 1993. — 216 с. — 60 000 экз. — ISBN 5-7707-2044-1.
Գեորգի Լանգ

Գեորգի Ֆեոդորովիչ Լանգ (Георгий Фёдорович Ланг, հուլիսի 16 (28), 1875, Սանկտ Պետերբուրգ, Ռուսական կայսրություն - հուլիսի 24, 1948(1948-07-24), Լենինգրադ, ՌԽՖՍՀ, ԽՍՀՄ), խորհրդային թերապևտ, ԽՍՀՄ ԲԳԱ ակադեմիկոս (1945)։


== Կենսագրություն ==
1899 թ. ավարտել է Պետերբուրգի Ռազմա-բժշկական ակադեմիան։ Գիտական աշխատանքներն ընդգրկում են ներքին հիվանդությունների բոլոր բաժինները (հիմնականում՝ թոքաբանություն, արյունաբանություն և սրտաբանություն)։ Լանգը մշակել է սիրտ-անոթային համակարգի հիվանդությունների դասակարգումը և անվանացանկը, ուսումնասիրել սրտամկանում կենսաքիմիզմի վերադարձելի փոփոխությունները («սրտամկանի դիստրոֆիա»)։


== Աշխատանք ==
Հիմնել է հիպերտոնիկ հիվանդության մասին ուսմունք, ըստ որի այն դիտվել է որպես անոթային տոնուսը կարգավորող բարձրագույն նյարդային կենտրոնների նևրոզ, առաջարկել կանխարգելիչ միջոցառումների համակարգ։


== Ծանոթագրություններ ==
Օսլոյի ճարտարապետության և դիզայնի դպրոց

Օսլոյի ճարտարապետության և դիզայնի դպրոց (նորվ.՝ Arkitektur- og designhøgskolen i Oslo, AHO), ինքնավար հաստատություն Նորվեգիայի բուհական համակարգում։ Դպրոցն առաջարկում է եզակի hետազոտական հենքով կրթություն ճարտարապետության, քաղաքաշինության, դիզայնի և լանդշաֆտային ճարտարապետության բնագավառներում։
Օսլոյի ճարտարապետության և դիզայնի դպրոցն առաջարկում է երեք ամբողջական դասընթացներ՝ տրամադրելով ճարտարապետության, դիզայնի և լանդշաֆտային ճարտարապետության մագիստրոսի աստիճան։ Վերջին ծրագիրն առաջարկվում է Օսլոյում Տրոմսյոյի Արկտիկական համալսարանում։ Դպրոցն ունի նաև հետբուհական մասնագիտական մագիստրատուրա քաղաքաշինության և ճարտարապետական պահպանության բնագավառներում, առաջարկում է միասնական դոկտորի աստիճան։


== Պատմություն ==
Դպրոցը հիմնադրվել է Երկրորդ համաշխարհային պատերազմից հետո որպես «ճգնաժամային դասընթաց» ճարտարապետական ուսանողների համար, ովքեր չէին կարողացել ավարտել իրենց կրթությունը պատերազմի պատճառով։ Նախքան այս հաստատության հիմնադրումը ճարտարապետության աստիճան շնորհող նորվեգական միակ կառույցը Տրոնհեյմում գտնվող Նորվեգիայի տեխնոլոգիայի ինստիտուտն էր։ 20-րդ դարի առաջին կեսին մի խումբ ճարտարապետներ ստիպված էին ջանասիրաբար աշխատել՝ ունենալու ճարտարապետական դպրոց, որը գեղագիտական և ակադեմիական առումներով կտարբերվեր պոլիտեխնիկական կրթությունից։ Դպրոցը տեղակայվել է Օսլոյում։
Ի սկզբանե ճարտարապետական դասընթացը ներգրավված է եղել Արհեստի և արվեստի արդյունաբերության Նորվեգիայի ազգային ակադեմիայի կազմում։ 1961 թվականին Օսլոյի ճարտարապետության դպրոցը հիմնադրվել է որպես անկախ կառույց, 1968 թվականից տեղակայված է St. Olavs gate-ում։ 
1979 թվականին Նորվեգիայում արդյունաբերական դիզայնի առաջին ֆորմալ կրթությունն առաջարկվել է որպես երկու տարվա հետբուհական դասընթաց։ Որպես ամբողջական դասընթաց՝ ծրագիրը հաստատվել է 1983 թվականին, 1989 թվականին ընդգրկվել է Նորվեգիայի արվեստի և արհեստի դպրոցի ծրագրում։ 1996 թվականին Արդյունաբերական դիզայնի ինստիտուտը նույնպես ընդգրկվել է Օսլոյի ճարտարապետության դպրոցի կազմում։
Լանդշաֆտային ճարտարապետությունը մագիստրոսի կոչում կառույցը տալիս է 2004 թվականից։ 2005 թվականին Օսլոյի ճարտարապետության դպրոցը վերանվանվել է Օսլոյի ճարտարապետության և դիզայնի դպրոց։ 2009 թվականին Արդյունաբերական դիզայնի ինստիտուտն անվանափոխվել է Դիզայնի ինստիտուտ։ 2001 թվականին դպրոցը տեղափոխվել է նորոգված արդյունաբերական Վուլկան տարածք՝ քաղաքի կենտրոնական, նորարարական, ստեղծագործական և մշակութային հատված։ Դպրոցը գտնվում է Օսլոյի արվեստի ազգային ակադեմիայի հարևանությամբ։ 2005 թվականին դպրոցն անվանափոխվել է Օսլոյի ճարտարապետության և դիզայնի դպրոցի։


== Բաժիններ ==
Ճարտարապետության ինստիտուտ
Քաղաքաշինության և լանդշաֆտի ինստիտուտ
Դիզայնի ինստիտուտ
Ինստիտուտ ձևի, տեսության և պատմության ինստիտուտ


== Ծանոթագրություններ ==


== Արտաքին հղումներ ==
The Oslo School of Architecture and Design (AHO)
Նովայա Դավիդովշչինա

Նովայա Դավիդովշչինա (ռուս.՝ Новая Давыдовщина), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերգեյ Բալասանյան (կոմպոզիտոր)

Անվան այլ կիրառումների համար տե՛ս՝ Սերգեյ Բալասանյան (այլ կիրառումներ)Սերգեյ Արտեմի Բալասանյան (օգոստոսի 26, 1902(1902-08-26), Աշխաբադ, Անդրկասպյան մարզ, Թուրքեստան, Ռուսական կայսրություն - հունիսի 3, 1982(1982-06-03), Մոսկվա, ԽՍՀՄ), հայ կոմպոզիտոր, մանկավարժ, երաժշտա-հասարակական գործիչ։ ՌՍՖՍՌ ժողովրդական արտիստ (1978), Տաջիկստանի ԽՍՀ ժողովրդական արտիստ (1957), Ստալինի մրցանակի երկրորդ աստիճանի դափնեկիր (1949)։


== Կենսագրություն ==
Սերգեյ Բալասանյանը ծնվել է Աշխաբադում։ 1935 թվականին ավարտել է Մոսկվայի կոնսերվատորիայի ռադիոյի բաժինը։ 1948 թվականից դասավանդել է նույն կոնսերվատորիայի կոմպոզիցիայի ամբիոնում, 1965 թվականից՝ պրոֆեսոր։ 1962-1971 թվականներին եղել է ամբիոնի վարիչը։ 1931-1936 թվականներին եղել է Համամիութենական ռադիոյի երաժշտական խմբագիրը։ 1936-1943 թվականներին՝ Ստալինաբադի տաջիկական ժողովրդական երաժշտական թատրոնի հիմնադիր կազմում, 1949-1954 թվականներին՝ ԽՍՀՄ մշակույթի նախարարության Ռադիոյի վարչության ղեկավարի տեղակալ։ 1964 թվականից եղել է Ռուսաստանի ԽՍՀ կոմպոզիտորների միության քարտուղարը։
Հեղինակել է օպերաներ, բալետներ, երաժշտություններ դաշնամուրի, սիմֆոնիկ նվագախմբի, երգչախմբի համար, մշակել է Կոմիտասի շուրջ 100 ժողովրդական երաժշտություն դաշնամուրի համար, երաժշտություններ Իսահակյանի և Տերյանի ռոմանսների հիման վրա, թատերական պիեսների և ֆիլմերի համար։


== Պարգևներ ==
Ռուսաստանի ԽՍՀ արվեստի վաստակավոր գործիչ (1963)
ՌՍՖՍՀ ժողովրդական արտիստ (1978)
Տաջիկական ԽՍՀ ժողովրդական արտիստ (1957)
Ստալինի մրցանակի երկրորդ աստիճանի դափնեկիր (1949)


== Գրականություն ==
Նելլի Շահնազարյան, Սերգեյ Բալասանյան, Մոսկվա, 1972։


== Ծանոթագրություններ ==
Խորքային ռումբ

Խորքային ռումբ, ռազմածովային նավատորմի զինատեսակ՝ ընկղմված սուզանավերի դեմ կռվելու համար։ Խորքային ռումբն ուժեղ պայթուցիկ նյութով կամ ատոմային լիցքով արկ է։ Պայթում է հիդրոստատիկ ճնշումից կամ սուզանավի իրանին հարվածելիս։ Նետվում է նավից կամ ինքնաթիռից։
(3922) Հեդեր

(3922) Հեդեր (անգլ.՝ Heather), աստերոիդ աստերոիդների հիմնական գոտում։ Հայտնաբերվել է 1971 թվականի սեպտեմբերի 26-ին Կառլոս Տոռեսի կողմից Սեռո Էլ Ռոբլեում։
Միջին հեռավորությունը Արեգակից կազմում է 3,132032 ա. մ., առավելագույնը մոտենում է 2,4926 ա. մ. հեռավորության վրա և հեռանում 3,7714 ա. մ.։ Արեգակի շուրջ մեկ ամբողջական պտույտ է կատարում 2024,59 երկրային օրվա ընթացքում, իր ուղեծրով շարժվելով միջինում 0,177814 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3922) Հեդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Համլետ Բաբայան

Համլետ Հրանտի Բաբայան (հունվարի 18, 1943(1943-01-18), Երևան, Հայկական ԽՍՀ, ԽՍՀՄ), հայ ռադիոֆիզիկոս, տեխնիկական գիտությունների դոկտոր (1995)։


== Կենսագրություն ==
1965 թվականին ավարտել է Երևանի պետական համալսարանը։ ՀՃԱ ակադեմիկոս (2003 թ.)։ 1992 թվականից՝ «Նեյտրոն» ԳԱՄ-ի գլխավոր տնօրեն։ Աշխատանքները վերաբերում են կիսահաղորդչային ֆիզիկային և միկրոէլեկտրոնիկային։ Մշակել է զանգվածային արտադրատեսակների թողարկման շարժուն ինքնաշխատ արտադրությունների ստեղծման տեսական և տեխնոլոգիական հիմունքները։ 1991 թվականից ՀՀ Կառավարությանն առընթեր ռազմաարդյունաբերական հանձնաժողովի անդամ։


== Ծանոթագրություններ ==
Ջոն Կոնստեբլ

Ջոն Կոնստեբլ, (անգլ.՝ John Constable, հունիսի 11, 1776(1776-06-11)[…], Արևելյան Բերգհոլտ, Բեյբեր, Սուֆոլք, Անգլիա, Մեծ Բրիտանիայի թագավորություն - մարտի 31, 1837(1837-03-31)[…], Charlotte Street, Fitzrovia, Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն և Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի նկարիչ։


== Կենսագրություն ==
1800-1805 թվականներին սովորել է Լոնդոնի Գեղարվեստի ակադեմիայում (1829 թվականից Գեղարվեստի ակադեմիայի անդամ)։ Կոնստեբլի արվեստին բնորոշ է բնության ամբողջական, ներդաշնակ ընկալումը, կոմպոզիցիայի բնականությունը, գույների մաքրությունն ու թարմությունը («Ջրաղացը Ֆլեթֆորդում», 1817, Թեյթ պատկերասրահ, Լոնդոն, «Սոլսբերիի տաճարը գետի կողմից», մոտ 1827-1829, «Խոտի սայլը», 1821, երկուսն էլ՝ Ազգային պատկերասրահ, Լոնդոն։ Կոնստեբլի արվեստը նպաստել է 19-րդ դարի գեղանկարչության ռեալիստական միտումների կազմավորմանը (Գելակրուա, Բարբիզոնի դպրոց, իմպրեսիոնիստներ))։


== Պատկերասրահ ==

		
		


== Ծանոթագրություններ ==
Անգիտաց անպետ

«Անգիտաց Անպետ», Ամիրդովլաթ Ամասիացու դեղագիտական աշխատությունը։ Գրել է 1482 թվականին, Կ. Պոլսում։


== Հրատարակչություն ==
Առաջին անգամ հրատարակվել է 1926 թվականին, Վիեննայում։ «Անգիտաց Անպետ» դեղանյութերի բազմալեզու

հայերեն,
հունարեն,
պարսկերեն,
թուրքերեն,
արաբերեն,
լատիներեն,հանրագիտական բնույթի բառարան է։ Գրքում տրված են հին և միջնադարյան բժշկագիտությանը հայտնի գրեթե բոլոր բուսական, կենդանական և հանքային ծագում ունեցող 3754 անուն դեղանյութերի նկարագիրը, նրանց տարբեր զուգորդումների, բուժման միջոցների պատրաստման եղանակները և օգտագործման ձևերը, շոշափված են նաև հանքային ջրերով բուժման, օրգանաթերապիսյի և տեղային անզգայացման հարցերը։


== Ծանոթագրություններ ==
Համադրական լեզուներ

Համադրական լեզուներ, լեզուների տիպաբանական խումբ, որտեղ գերակշռում են քերականական իմաստների արտահայտման համադրական ձևերը, այսինքն՝ վերլուծականության և բազմահամադրականության համեմատությամբ համադրականության տոկոսը զգալիորեն բարձր է (զուտ համադրական և զուտ վերլուծական լեզուներ չկան)։ Համադրական լեզուներն են ուգրա-ֆիննական, սեմական, թյուրքական, հին հնդեվրոպական և այլ լեզուներ։ Լեզուների դասակարգումը համադրական և վերլուծական տիպերի առաջարկել է Ա. Շլեգելը՝ թեքական լեզուների համար, բայց հետագայում Ա. Շլայխերը համադրական է համարել նաև կցական լեզուները։ Լեզուների վերլուծական, համադրական և բազմահամադրական տիպերի առանձնացումը շարահյուսական դասակարգում է և չի նույնանում լեզուների ձևաբանական դասակարգման հետ։ Համադրական լեզուներում բառի մեջ մտնող ձևույթները միանում են գերազանցապես ձուլմամբ (սերտաճմամբ), կցմամբ են։
Բոյկովո (գյուղ, Վիբորգսկի շրջան)

Անվան այլ կիրառումների համար տե՛ս՝ Բոյկովո (այլ կիրառումներ)Բոյկովո (ռուս.՝ Бойково), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիստիան Բենտեկե

Քրիստիան Բենտեկե Լիոլո (ֆր.՝ Christian Benteke Liolo, դեկտեմբերի 3, 1990(1990-12-03), Կինշասա, Զաիր), բելգիացի ֆուտբոլիստ, անգլիական «Քրիսթալ Փելասի» և Բելգիայի հավաքականի հարձակվող։


== Ակումբային կարիերա ==

Բենտեկեն պրոֆեսիոնալ կարիերան սկսել է 2007 թվականին, երբ միացավ «Գենկ» ակումբին։ Մեկ մրցաշրջան անցկացնելուց հետո ֆուտբոլիստը տեղափոխվեց «Ստանդարտ» ակումբ։ Բայց լեժական ակումբում Քրիստիանը այդպես էլ չխաղաց. նրան վարձավճարով հանձնեցին՝ սկզբից «Կորտրեյկին», այնուհետև «Մեխելենին»։ Խաղալով բելգիական առաջնության ցածրակարգ թիմերում ցույց տվեց լավ արդյունք և 2011 թվականին կրկին պայմանագիր կնքեց «Գենկի» հետ։ 2011-2012 մրցաշրջանում հարձակվողը 39 խաղերում խփեց 19 գոլ և դարձավ ակումբի լավագույն ռմբարկուն։
2012 թվականի ամռանը Բենտեկեն տեղափոխվեց անգլիական «Աստոն Վիլլա»։ Խաղալով մի քանի խաղ Քրիստիանը դարձավ բիրմինգյան հայտնություն, իսկ նրա անունով մարզաշապիկները սկսեցին ավելի շատ վաճառվե։
2015 թվականի հուլիսի 22-ին 32.5 միլիոնի դիմաց տեղափոխվեց «Լիվերպուլ»։ Նորամուտի խաղում գոլ խփեց («Սուինդոն Թաուն» 1-2 «Լիվերպուլ», 2.08.2015)։
2015 թվականի օգոստոսի 17-ին նոր ակումբի կազմում պաշտոնական խաղում իր առաջին գոլը խփեց, «ԱՖԿ Բորնմուտի» դարպասին։ Խաղը ավարտվեց կարմիրների հաղթանակով՝ 1:0 հաշվով։
Սեպտեմբերի 12-ին ակումբի կազմում 2-րդ գոլը խփեց, կատարելով անհավատալի հարված «Մանչեսթեր Յունայթեդի» դարպասին։ Սակայն իր այդ գոլով չկարողացավ օգնել ակումբին խուսափել պարտությունից։ Խաղը ավարտվեց 3:1 հաշվով, հօգուտ Օլդ Տրաֆորդի տերերի։


== Բելգիայի հավաքական ==
Բելգիայի հավաքականի կազմում Քրիստիան Բենտեկեն իր նորամուտը նշել է 2010 թվականին, և հենց այդ ժամանակից կանոնավոր հայտնվեց միջազգային խաղերում։ Ակումբի կազմում Բետեկեն վնասվածք ստացավ, որի պատճառով էլ չկարողացավ մասնակցել Բրազիլիայում կայացած աշխարհի առաջնությանը։


== Անձնական կյանք ==
Քրիստիան Բենտեկեն քրիստոնյա է։ Ամեն գոլ խփելուց հետո նա շնորհակալություն է հայտնում Աստծուն և հաճախ է աղոթում։ Նա ունի կրտսեր եղբայր՝ Ջոնաթանը, ով նույնպես ֆուտբոլիստ է և խաղում է բելգիական «Զյուլտե Վարեգեմ» ակումբում։


== Ակումբային վիճակագրություն ==
2016 թվականի մայիսի 20-ի տվյալներով


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ֆուտբոլիստի էջը Footgoal կայքում Archived 2012-10-03 at the Wayback Machine. (անգլ.)
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Գուրամ Գեգեշիձե

Գուրամ Գեգեշիձե (վրաց.՝ გურამ გეგეშიძე, հուլիսի 21, 1934(1934-07-21), Թիֆլիս, Վրացական ԽՍՀ, ԽՍՀՄ - մարտի 2, 2020(2020-03-02)), վրացի արձակագիր։
Առաջին պատմվածքը՝ «Քանի դեռ միասին ենք», տպագրվել է 1957 թվականին, «Ցիսկարիի» առաջին համարում։ «Նակադուլի» հրատարակչությունը 1965 թվականին լույս է ընծայել նրա առաջին գիրքը՝ «Արև է, ջերմ»։ Մեծ ընդունելության է արժանացել նրա «Մեղսագործը» վեպը։


== Աղբյուրներ ==
Նարնիայի ժամանակագրություններ։ Առյուծը, կախարդը և զգեստապահարանը

«Նարնիայի ժամանակագրություններ։ Առյուծը, կախարդը և զգեստապահարանը» (անգլ.՝ The Chronicles of Narnia: The Lion, the Witch and the Wardrobe), Կլայվ Լյուիսի «Առյուծը, կախարդը և զգեստապահարանը» երկի էկրանավորումը։ Ֆիլմը զուգահեռ աշխարհի մասին է, որի մուտքն է զգեստապահարանը։
Նկարահանվել է Նոր Զելանդիայում և Չեխիայում։


== Դերերում ==


== Տես նաև ==
Նարնիայի ժամանակագրություններ


== Ծանոթագրություններ ==


== Արտաքին հղումներ ==
Նարնիայի ժամանակագրություններ։ Առյուծը, կախարդը և զգեստապահարանը(անգլ.) ֆիլմը Internet Movie Database կայքում
«Նարնիայի ժամանակագրություններ։ Առյուծը, կախարդը և զգեստապահարանը»(ռուս.) ֆիլմը ԿինոՊոիսկ կայքում։
Ֆիլմի պաշտոնական կայքը
Ֆիլմաշարին նվիրված անգլերեն կայք
Crazy (երգ, Աերոսմիթ)

«Crazy», ամերիկյան հարդ ռոք Աերոսմիթ խմբի երգը, գրվել է Սթիվեն Թայլերի և Ջո Փերիի և Դեսմոնդ Չայլդի կողմից։ Այն Աերոսմիթ խմբի Get a Grip ալբոմի վերջին սինգլն է։ Սինգլի կարգավիճակում թողարկվել է 1994 թվականին և գրավել է 17-րդ հորիզոնականը Billboard Hot 100-ում, 7-րդ հորիզոնականը Hot Mainstream Rock Tracks-ում և 3-րդ հորիզոնականը Կանադայում։ Մեծ Բրիտանիայում Crazy-ն թողարկվել է երկու կողմով, և գրավել է 23-րդ հորիզոնականը։


== Երգացանկ ==


== Հիթ-շքերթներ ==


== Ծանոթագրություններ ==
Ձորի Միրոն (այլ կիրառումներ)

Ձորի Միրոն, կարող է վերաբերել՝

Ձորի Միրոն - Մուշեղ Գալշոյանի ամենահայտնի ստեղծագործություններից մեկը
Ձորի Միրոն - Մուշեղ Գալշոյանի համանուն վիպակի էկրանավորումը
Նի Յո

Շաֆեր Չիմեր Սմիթ (անգլ.՝ Shaffer Chimere Smith, հոկտեմբերի 18, 1979(1979-10-18), Camden, Արկանզաս, ԱՄՆ), ավելի հայտնի է որպես Նի Յո (Ne-Yo), ամերիկացի R&B երգիչ, երգահան, երաժշտական պրոդյուսեր, պարող և դերասան։ Իր կարիերան սկսել է որպես երգեր գրող, երբ 2004 թվականին գրում է «Let Me Love You» հիթը ամերիկացի երգիչը Մարիոյի համար։ Իր դեբյուտային ստուդիական ալբոմը թողարկել է 2006 թվականի փետրվարին, իսկ ընդհանուր թվով մինչև այժմ թողարկել է 6 ստուդիական ալբոմ, որոնցից մի քանիսը ամբողջ աշխարհում վաճավել է միլիոնավոր օրինակներով և գլխավորել են տարբեր հիթ շքերթներ։ Բազմաթիվ մրցանակների դափնեկիր է, այդ թվում 3 անգամ ստացել է Գրեմմի մրցանակ։


== Անձնական կյանք ==
Նի Յոն 2009 թվականից հանդիպել է դերասանուհի Մոնյետա Շոյի հետ։ Նրանց դուստրը՝ Մադիլին Գրեյս Սմիթը, ծնվել է 2010 թվականի նոյեմբերի 12-ին Ատլանտայում։ Զույգի որդին՝ Մեյսոն Էվան Սմիթը, լույս աշխարհ է եկել 2011-ի հոկտեմբերի 9-ին։ Նի Յոն և Մոնյետա Շոյը բաժանվել են 2013 թվականին։


== Սկավառակագրություն ==


=== Ստուդիական ալբոմներ ===
«In My Own Words» (2006)
«Because of You» (2007)
«Year of the Gentleman» (2008)
«Libra Scale» (2010)
«R.E.D.» (2012)
«Non-Fiction» (2015)


== Ծանոթագրություններ ==


== Արտաքին հղումներ ==
Պաշտոնական կայք Archived 2010-07-20 at the Wayback Machine.
Յուսեֆինա Դելանդ

Յուսեֆինա Դելանդ (շվեդերեն՝ Josefina (Josephine) Deland, հոկտեմբերի 1, 1814(1814-10-01), Հորֆյորսամգլինգեն, Ստոկհոլմ, Ստոկհոլմի լեն, Շվեդիա - մարտի 8, 1890(1890-03-08), Փարիզ), շվեդ գրող, իրավապաշտպան, ֆեմինիստ, ֆրանսերենի ուսուցչուհի։ Շվեդիայի թոշակառու ուսուցիչների ասոցիացիայի (շվեդերեն՝ Svenska lärarinnors pensionsförening) հիմնադիր և նախագահ (1855-1859 թվականներին)։


== Կենսագրություն ==
Յուսեֆինա Դելանդը բալետի դերասան Լուի Դելանդի և դերասանուհի Մարիա Դելանդի դուստրն է։ Նրա հայրը, որ լյուքսեմբուրգյան արմատներ ուներ, մի քիչ ֆրանսերեն գիտեր. ինքը, Յուսեֆինան, Ֆրանսիա է մեկնել վաղ տարիքում։ Արդյունքում նա դարձել է ֆրանսերենի ուսուցչուհի Ստոկհոլմում, իսկ 1839 թվականին հրատարակել է իր գիրքը ֆրանսերենով։
Դելանդն ուսուցչի աշխատանքից բացի ակտիվորեն զբաղվել է հասարակական գործունեությամբ` դառնալով շվեդ առաջին ֆեմինիստուհիներից մեկն այն պատմական ժամանակաշրջանում, երբ երկրում գոյություն չուներ կանանց իրավունքների համար կազմակերպված պայքար։ 1852 թվականին սկսել է հանրային քննարկում առ այն, որ պետությունը թոշակ չի հատկացնում կին ուսուցիչներին և դաստիարակներին, որոնք հաճախ են հայտնվում աղքատության շեմին։ 1855 թվականին նրա ջանքերի շնորհիվ ստեղծվել է պետական Svenska lärarinnors pensionsförening ֆոնդը։ Սակայն նրա առաջնային պահանջը, որը վերաբերում էր ֆոնդի` կանանց կողմից հիմնադրված լինելուն, ինչպես նաև` նրա «ագրեսիվ» պահվածքը ծաղրվել ու մերժվել է զանգվածային լրատվամիջոցների կողմից, և բանավեճը երկար ժամանակ հիշվել է նրա «Ոչ մի տղամարդ, ոչ մի տղամարդ» խոսքերով։ Յուսեֆինան ժամանակակիցների կողմից բնութագրվել է որպես «կրքոտ ու գրավիչ կին, որի տղամարդկային պահվածքը զազրելի տպավորություն կթողներ ներկաների վրա, եթե միայն այն չմեղմվեր նրա մազերի ոսկե փայլով ու նրա աչքերի վառ խաղով»։
1859 թվականին Դելանդը հեռացել է Շվեդիայից` մեկնելով Ֆրանսիա։ Կենսաթոշակային ֆոնդի նախագահի պաշտոնում նրան փոխարինել է հասարակական գործիչ Սոֆյա Ահլբոմը։
Նույն տարի Օգոստ Սաֆսթրյումի Mamsell Garibaldi eller Inga herrar, inga herrar! (Մամսել Գարիբալդին կամ Ոչ մի տղամարդ, ոչ մի տղամարդ) պիեսը ցուցադրվել է Ստոկհոլմի Հումլեգարդ թատրոնում, որը ծաղրանկարում էր Յուսեֆինա Դելանդին։


== Մատենագրություն ==
Wilhelmina Stålberg: Anteckningar om svenska qvinnor
Chief editor: Nils Bohman, Svenska män och kvinnor. 2, C-F
Johan Carl Hellberg : Ur minnet och dagboken om mina samtida personer och händelser efter 1815 / Åttonde delen. Oscar I:s sista regeringsår och riksdag, vicekonung och prinsregeringar, 1856—1857


== Ծանոթագրություններ ==
Դվուպոլյանի

Դվուպոլյանի (ռուս.՝ Двуполяны), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 145 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քաջ Նազար (այլ կիրառումներ)

Քաջ Նազար, կարող է վերաբերել՝

Քաջ Նազար - մասնավոր, անկախ, երգիծական ամսաթերթ։
Քաջ Նազար - Դերենիկ Դեմիրճյանի պիեսներից, որ նա գրել է 1923 թվականին և անվանել հեքիաթ-դրամա։
Քաջ Նազար - Դերենիկ Դեմիրճյանի համանուն պիեսի հիման վրա 1940 թ. նկարահանված սև-սպիտակ ֆիլմ։


== Տես նաև ==
Քաջ Նազարը, Հովհաննես Թումանյանի հեքիաթը։
Բոբ Քեյն

Բոբ Քեյն (անգլ.՝ Bob Kane,հոկտեմբերի 24, 1915(1915-10-24)[…], Նյու Յորք, Նյու Յորք - նոյեմբերի 3, 1998(1998-11-03)[…], Լոս Անջելես, Կալիֆոռնիա, ԱՄՆ), ամերիկակական կոմիքսների ստեղծող, առավել հայտնի որպես սուպերհերոս Բեթմեն կոմիքսի համահեղինակ։ Երկար ժամանակ Քեյնին համարում էին Բեթմենի և այլ հերոսների միակ ստեղծող, սակայն Բեթմենի հեղինակը համարվում է Բիլլ Ֆինգերը, ով ստեղծել է պատկերը, որը մինչև օրս հայտվում է։ Քեյնը հանձնել է իր աշխատանքը Բիլլա Ֆինգերին՝ ստորագրելով կոմիքսների էջերում՝ նկարված Ֆինգերի կողմից։ Արդյունքում բոլոր մեծարանքները ասվել են Բոբ Քեյնին, իսկ Ֆինգերը դարձել է «հեղինակ-ուրվական»։


== Կենսագրություն ==


=== Վաղ տարիներ ===
Ռոբերտ Քանը ավարտել է De Witt Clinton High School  դպրոցը։ 18 տարեկանում պաշտոնապես փոխել է իր անվանումը Բոբ Քեյնով։ Ավագ դպրոցում նա ընկերություն էր անում ապագա Սպիրիտ կոմիքսի հեղինակ Ուիլլոմ Այզների հետ։ Բոբը սովորել է Cooper Union-ում, այնուհետև 1934 թվականին գնացել է Մաքս Ֆլյայշերի ստուդիա՝ որպես անիմատոր-ստաժոր։


=== Հասուն տարիներ և ծերություն ===
1989 թվականին թողարկել է «Բեթմենը և ես» ինքնակենսագրությունը (անգլ.՝ Batman and Me) և 1996 թվականին՝ «Բեթմենը և ես, Սագան շարունակվում է» (անգլ.՝ Batman and Me, The Saga Continues) երկորդ հատորը։
Մահացել է 1998 թվականի նոյեմբերի 3-ին՝ թողնելով Էլիզաբեթ աղջկան, թոռանը և Սանդերս Քեյնիին այրի (Բեթմենը վերադառնում է, Հավիտյան Բեթմեն, Բեթմենը և Ռոբինը ֆիլմերում մարմնավորել է բամբասկոտ Հերթիի դերը)։ Քեյնը թաղված է հոլիվուդյան բլուրներում՝ Լոս Անջելեսում՝ Կալիֆոռնիայում  Հոլիվուդ-Հիլլս գերեզմանատանը։ Թաղումը տեղի է ունեցել Նյու Յորքում։


== Ծանոթագրություններ ==


== Արտաքին հղումներ ==
Comic Book Artist #3 (Winter 1999): «The Bob K His film about Batman, he became famous ane Letter» (September 14, 1965 open letter by Bob Kane)
The New York Times November 7, 1998: «OBITUARY: Bob Kane, 83, the Cartoonist Who Created 'Batman,' Is Dead», by Sarah
Բաշտալինկա

Բաշտալինկա (ռուս.՝ Башталинка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն գետի ձախ ափով՝ 492 կմ հեռավորության վրա։ Գետի երկարությունը 8 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100312115100020264
Հիդրոլոգիական ուսումնասիրությունների կոդը - 115102026
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Trouble (երգ, Քոլդփլեյ)

«Trouble», բրիտանական Քոլդփլեյ ալտերնատիվ ռոք խմբի սինգլը։


== Երգացանկ ==
CD սինգլ«Trouble» — 4։33
«Brothers & Sisters» — 4։49
«Shiver» (Jo Whiley Lunchtime Social) — 4։21Ավստչալական CD սինգլ«Trouble» — 4։32
«Don’t Panic» — 2։19
«Brothers and Sisters» — 4։48
«Shiver» (Jo Whiley Lunchtime Social) — 4։26


== Վարկանշային աղյուսակներ ==


== Ծանոթագրություններ ==


== Արտաքին հղումներ ==
Coldplay պաշտոնական կայք
(3697) Գայհուրստ

(3697) Գայհուրստ (անգլ.՝ Guyhurst), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,367986 ա. մ., առավելագույնը մոտենում է 2,2672 ա. մ. հեռավորության վրա և հեռանում 2,4687 ա. մ.։ Արեգակի շուրջ մեկ ամբողջական պտույտ է կատարում 1330,97 երկրային օրվա ընթացքում, իր ուղեծրով շարժվելով միջինում 0,27048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3697) Գայհուրստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գիրմենի համայնք

Անվան այլ կիրառումների համար տե՛ս՝ Գիրմեն (այլ կիրառումներ)Գիրմեն (բուլղար․՝ Община Гърмен), համայնք Բուլղարիայում։ Մտնում է Բլագոևգրադի մարզի մեջ, գտնվում է Բալկանյան թերակղզու պատմաաշխարհագրական մարզի Չեչի տարածաշրջանում։ Բնակչությունը՝ 14 439 մարդ (մայիսի 15 2008):
Վարչական կենտրոնը ` Գիրմեն գյուղն է։
Տարածքը` 388.479 կմ²։
Համայնքապետն է Ահմեդ Ահմեդոբ Բաշևը (անկուսակցական)։


== Համայնքի կազմը ==
Համայնքի կազմի մեջ մտնում են հետևյալ բնակավայրերը՝

Բալդեվո
Գորնո-Դրյանովո
Գիրմեն
Դեբրեն
Դոլնո-Դրյանովո
Դիբնիցա
Լեշտեն
Խվոստյանե
Կովաչեվիցա
Կրուշեվո
Մարչեվո
Ռիբնովո
Սկրեբատնո
Օգնյանովո
Օրեշե
Օսիկովո


== Ծանոթագրություն ==


== Արտաքին հղումներ ==
Description of Garmen on en.journey.bg Archived 2016-03-03 at the Wayback Machine. (անգլ.)
Հովվի եկեղեցի (այլ կիրառումներ)

Հովվի եկեղեցի, կարող է վերաբերել՝

Հովվի եկեղեցի (Ջուղա) - ավերված հայկական առաքելական եկեղեցի Ջուղա քաղաքում։
Հովվի եկեղեցի (Անի) - եկեղեցի, որ գտնվում էր Անիի հյուսիսային արվարձանում, Սմբատաշեն պարիսպներից դուրս
Հովվի եկեղեցի - եկեղեցին Հրազդանի Վանատուր թաղամասում
Հովվի մատուռ - եկեղեցի Իրանում
Astra IVA (ընկերություն)

Astra IVA, Բուխարեստի մետրոյում օգտագործվող մետրոյի գնացքների ընտանիք, որի 504 գնացքները (254-ը երկու մեքենաներով շարժակազմ) պատրաստվել են 1976-1993 թվականներին ASTRA Vagoane S.A.-ի ի կողմից Արադում, Ռումինիա։
Համակարգում օգտագործվող գնացքները բաղկացած են գնացքների տարբեր շարժակազմից, որոնք միացված են միասին։ Յուրաքանչյուր գնացքի շարժակազմ կազմված է երկու անընդմեջ կապակցված գնացքային մեքենաներից (B'B'-B'B ձևավորում), որոնք կարող են գործել միայն միասին։ Սովորաբար, երկու մեքենենարով երեք հավաքածուները զուգորդվում են միասին վեց մեքենաների ձևավորում ստեղծելու համար։ Նախատիպը պատրաստվել է 1976 թվականին, շարժակազմի արտադրությունը սկսելով 1978 թվականից։ Այնուհետև արտադրվել է երեք խմբաքանակ, որոնցից առաջինը արտադրվել է 1978-1980 թվականներին, որը մյուսներից տարբերվում է առջևի ծայրի «փոսի» շնորհիվ, երկրորդը` 1980-1985 թվականներին, իսկ երրորդը` 1985-1992 թվականներին, Կարմիր արծաթը` դեղին ներկի փոխարեն կարմիր-արծաթագույն ներկով։
1994-1996 թվականներին 42 մեքենա (21 երկմեքենա շարժակազմ) վերանորոգվել են FAUR-ի և Electroputere-ի կողմից Line M3 ծառայության համար, սակայն անհայտ պատճառներով վերանորոգման նախագիծը դադարեցվել էր և գնացքների այդ շարժակազմերը այժմ պահվում են Berceni դեպոյ-ում։ Այս գնացքները աչքի էին ընկնում կապույտ սպասազգեստով և բնութագրվում էին նոր տեխնիկական սարքավորմամբ։ Ավելի միջնորդական վագոնների ստեղծման փորձը, 3 մեքենա x 2 ձևավորման թույլտվություն ստանալու համար, դադարեցվեցին 1995 թվականին։ 2000 թվականին Astra IVA գնացքների մեծ մասը վերանորոգվել են և համալրվել է նոր ATO և ATP ազդանշանային համակարգերով` իրավունք ստանալով մասնակի առանց վարորդի գործարկումը, հատկապես Line M4-ի վրա։
Astra Arad շարժակազմը մոտենում է իր ծառայության ժամկետի ավարտին, այնպես որ մեքենաները աստիճանաբար դուրս են մղվում նոր Bombardier Movia և CAF գնացքների կողմից։ 2017 թվականի հունվարի դրությամբ կոմերցիոն ծառայության մեջ են գնացքի 15 շարժակազմ (90 մոդուլային ավտոմեքենա)։


== Տեխնիկական բնութագրեր ==
Car Builder: ASTRA
Unit Numbers: 001-252 (001* and 002* prototypes)
Car Length: 2 × 19,000 mm (748.0 in)
Car Width: 3,100 mm (122.0 in)
Car Height: 3,600 mm (141.7 in)
Track Gauge: 1435 mm (4 ft 8 1⁄2 in)
Total Weight: 2 × 36,000 kg (79,000 lb)
Propulsion System: 4 × 215 KW AC Motors
Power (Third Rail): 750 VDC
Acceleration: 1.3 m/s2 (4.3 ft/s2)
Deceleration: 1.3 m/s2 (4.3 ft/s2)
Emergency Deceleration: 2 m/s2 (6.6 ft/s2)
Max. Speed: 80 km/h
Total Seating: 2 × 34
Normal capacity: 2 × 166
Coupling/Numbering Arrangement: All married pairs
Number of cars produced: 2 × 254 (508)Աղբյուր։ metroubucuresti.webs.com


== Տես նաև ==
Բուխարեստի մետրո


== Ծանոթագրություններ ==


== Արտաքին հղումներ ==
Page on the ASTRA IVA cars (ռումիներեն)
ASTRA/IVA (ռումիներեն)
ASTRA/IVA modernized by Alstom (ռումիներեն)
Ադամպոլ (գյուղ, Ստարոսինյավսկի շրջան)

Ադամպոլ (ուկրաիներեն՝ Адампіль), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Ադամպոլ գյուղում բնակվում էր 958 մարդ։ Բնակավայրը զբաղեցնում է 3054 կմ² տարածք։ Բնակչության խտությունը կազմում էր 313,69 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շվեյցարական սպիտակ հովվաշուն

Շվեյցարական սպիտակ հովվաշուն(գերմ.՝ Weisser Schweizer Schäferhund, իտալերեն՝ Pastore Svizzero Bianco), շվեյցարական հովվաշների ցեղատեսակ։ Այն ծագում է Շվեյցարիա Ներմուծված հյուսիսամերիկյան սպիտակ հովվաշներից։ Այստեղից էլ վկայում է իր ճերմակ մորթին։


== Պատմություն ==
Գերմանական սպիտակ հովվաշներին ժամանակին արգելված էր գրանցել իրենց հայրենի Գերմանիայում, բայց նրանք դարձավ ճանաչելի Միացյալ Նահանգներում և Կանադայում, արդյունքում ստեղծվեց ցեղատեսակի ակումբ, իսկ այս սպիտակ շները ճանաչվեցին որպես առանձին ցեղատեսակ՝ սպիտակ հովվաշներ:104։
Տվյալ ցեղատեսակը ներմուծվել է Շվեյցարիա հյուսիսային Ամերիկայից 1970-ականների սկզբին։ Նրանցից մեկը ամերիկյան շուն էր Լոբո անունով՝ ծնված 1966թվականի մարտի 5-ին, մնացած շները ներմուծվեցին Կանադայից և Միացյալ նահանգներից:104։
Այս ցեղատեսակը  ճանաչվել է Շվեյցարիայում 1991 թվականի հունիսին և գրանցվել  Շվեյցարիայի կինոլոգների միությունում:68, ժամանակավորապես ճանաչվել է միջազգային կինոլոգիական ֆեդերացիայի կողմից 2002 թվականին և վերջնականապես ընդունվել 2011 թվականին։ 2017 թվականին ճանաչվել է բրիտանական կինոլոգների ակումբի կողմից։


== Նկարագրություն ==
Շվեյցարական սպիտակ հովվաշունը միջին չափի է, քաշը՝ 25-40կգ, իսկ հասակը սովորաբար 53-66սմ:68։ Մազածածկույթի երկու շերտ ունի՝ միջին և երկար։ Մորթին միշտ սպիտակ է՝ մուգ մաշկով։ Աշքերի գույնը կարող է լինել բաց և մուգ շագանակագույն՝ նշաձև։ Ականջները ուղիղ են են, եռանկյունաձև և մի փոքր կլորացված ծայրերով։
Նրա հովվական ունակությունները նման են գերմանական հովվաշանը։


== Ծանոթագրություններ ==
Վիկտոր Օբնորսկի

Վիկտոր Պավլովիչ Օբնորսկի (ռուս.՝ Виктор Павлович Обнорский, նոյեմբերի 11 (23), 1851, Gryazovets, Վոլոգդայի նահանգ, Ռուսական կայսրություն - ապրիլի 17, 1919(1919-04-17), Տոմսկ, Russian state 1918-1920), ռուս բանվորական հեղափոխական։
1869-1873 թվականներին որպես փականագործ աշխատել է Պետերբուրգի մի շարք գործարաններում։ 1871-1872 թվականներին մասնակցել է բանվորական խմբակների ստեղծմանը։ Պետերբուրգում և Մոսկվայում մասնակցել է «Ռուս բանվորների հյուսիսային միության» ստեղծմանը, եղել է միության ծրագրի հեղինակներից։ 1878 թվականին այցելել է Կրակով և Վարշավա, կապեր հաստատել լեհ սոցիալիստների հետ։
1879 թվականին Պետերբուրգում ձերբակալվել է, 1880 թվականին՝ դատապարտվել 10-ամյա տաժանակրության։
1909 թվականից ապրել է Կուզնեցկում (այժմ՝ Նովոկուզնեցկ), ոստիկանության հսկողության տակ։ Փետրվարյան հեղափոխությունից (1917) հետո ընտրվել է հասարակական կազմակերպության քաղաքային կոմիտեի անդամ։ Կողմ է արտահայտվել Հոկտեմբերյան հեղափոխությանը (1917)։
Սոֆիա (այլ կիրառումներ)

Սոֆիա, կարող է վերաբերել՝

Սոֆիա - Բուլղարիայի մայրաքաղաքը, Սոֆիայի քաղաքային մարզի և նրա միակ Ստոլիչնա համայնքի վարչական կենտրոն
Սոֆիա - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Սոֆիա - գյուղ Ուկրաինայի Անդրկարպատյան մարզի Մուկաչևոյի շրջանում
...Baby One More Time (երգ)

Անվան այլ կիրառումների համար տե՛ս՝ ...Baby One More Time (այլ կիրառումներ)...Baby One More Time ամերիկացի երգչուհի Բրիթնի Սփիրսի նրա նույնանուն ալբոմի առաջնաելույթային սինգլը։ Երգի հեղինակն ու պրոդյուսերը Մաքս Մարտինն է, իսկ երկրորդ պրոդյուսերը՝ Ռամի Յակուբը։ Երգը թողարկվել է 1998 թվականի հոկտեմբերին «Jive Records» լեյբլի կողմից։ Այն բանից հետո, երբ Բրիթնին ձայնագրել և դեմո ձայնագրությունը Թոնի Բրեքսթոնի չկատարված երգերի հետ ուղարկել է մի քանի լեյբլների, պայմանագիր է կնքել «Jive Records» ընկերության հետ։ «…Baby One More Time»-ը թին փոփ և պարային փոփ ոճերի երգ է, որը պատմում է տղայի հետ բաժանվելուց հետո աղջկա զգացմունքների մասին։
«…Baby One More Time» երգը մի քանի երկրներում հասել է առաջին հորիզոնականին, այդ թվում՝ Մեծ Բրիտանիայում, որտեղ ստացել է կրկնակի պլատինե կարգավիճակ և դարձել 1999 թվականի լավագույն վաճառվող երգը։ Այն բոլոր ժամանակների լավագույն վաճառված սինգլներից մեկն է, որի վաճառքը ամբողջ աշխարհում կազմել է 10 միլիոն օրինակ։ Տեսահոլովակը, որտեղ Սփիրսը ներկայացել է կաթոլիկ միջնակարգ դպրոցի աշակերտուհու կերպարով, որը պատկերացնում է, որ ինքը երգում և պարում է, իսկ նրա պաշտամունքի առարկան հետևում է հեռվից։  Ռեժիսորը Նայջլ Դիկն է։


== Տեսահոլովակ ==
Բրիթնի Սփիրսի առաջին տեսահոլովակի ռեժիսորը Նայջել Դիքն է։ Տեսահոլովակի նկարահանումները անցկացվել են 1998 թվականին, Կալիֆորնիա նահանգի Venice High School դպրոցում։


== Հիթ-շքերթներ ==


== Հավաստագրումներ ==


== Ծանոթագրություններ ==
I Don't Want to Miss a Thing

«I Don't Want to Miss a Thing», ամերիկյան Aerosmith խմբի երգը։


== Կոմպոզիցիաների ցանկ ==


== Չարթեր ==


== Ծանոթագրություններ ==
(21709) Սեթմյուրեյ

(21709) Սեթմյուրեյ, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21709) Սեթմյուրեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնրո շրջան (Արևմտյան Վիրջինիա)

Անվան այլ կիրառումների համար տե՛ս՝ Մոնրո շրջան (այլ կիրառումներ)Մոնրո շրջան (անգլ.՝ Monroe County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 225 կմ² է, բնակչությունը՝ 13, 502 մարդ (2010 թ. տվյալներով)։ Շրջկենտրոնն է Բերքլի Սփրինգս բնակավայրը։ Կազմավորվել է 1799 թ.։
Էստոնացիներ

Էստոնացիներ (էստ․՝ eestlased) - բալթիաֆիննական էթնիկ խումբ, որոնց թվաքանակը աշխարհում 1,1 միլիոն է, այդ թվում Էստոնիայում՝ 925000։ Հիմնական լեզուն է  - էստոներենը։ 
Նախքան 18-19–րդ դարերը՝ էստոնացիները իրենց անվանում էին «maarahvas», ինչը բառացիորեն նշանակում է «հողի ժողովուրդ», այսինքն՝ ժողովուրդ, որը զբաղվում է հողագործությամբ։ «eestlane» բառը առաջացել է լատինական Այեստի բառից։ 
Մարդաբանական տեսանկյունից էստոնացիները կապված են արևելաբալթյան և ատլանտաբալթյան ռասային. Էստոնացիների գերակշիռ մասը աթեիստ են։ Էստոնացիների շրջանում զգալի ազդեցություն ունի նաև լյութերականությունը և կաթոլիկությունը։


== Պատմություն ==


== Արտաքին հղումներ ==


== Ծանոթագրություններ ==